Врз основа на член 55 став 1 од Законот за организација и работа на органите на државната управа („Службен весник на Република Македонија“ бр. 58/00, 44/02, 82/08, 167/10, 51/11 и „Службен весник на Република Македонија“ бр.96/19 и 110/19), член 54 став 3 од Законот за ученички стандард („Службен весник на Република Северна Македонија“ бр.52/05, 117/08, 17/11, 135/11, 15/13, 41/14, 146/15, 30/16, 64/18, 20/19 и 248/20) и Одлуката за утврдување на бројот на стипендистите и висината на стипендиите за ученици запишани во средните училишта во Република Северна Македонија за учебната 2020/2021 година („Службен весник на Република Северна Македонија“ бр.195/20, 253/20 и 292/20) и Решението за распишување на Kонкурс за доделување стипендии на ученици Роми од јавните и приватните средни училишта во Република Северна Македонија за учебната 2020/21 бр.19-11898/1 од 27.10.2020 година, се склучи следниот

ДОГОВОР ЗА ДОДЕЛУВАЊЕ НА СТИПЕНДИЈА ЗА УЧЕНИЦИ РОМИ

ВО СРЕДНО ОБРАЗОВАНИЕ

Склучен помеѓу:

**1. МИНИСТЕРСТВО ЗА ОБРАЗОВАНИЕ И НАУКА** со седиште на ул. „Св. Кирил и Методиј“ бр.54, 1000 Скопје, застапувано од министерката Мила Царовска, од една страна како **давател на стипендија** и

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ученик во \_\_\_\_\_\_\_\_\_\_\_\_\_\_\_\_\_\_\_\_\_\_\_\_година

 (име на ученикот, име на родител/старател и презиме)

во \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назив на средното училиште)

во учебната 2020/2021 година со адреса на живеење ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ во \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, од друга страна како **корисник на стипендија.**

# **Член 1**

Предмет на овој договор е доделување на стипендија за ученик од ромската заедница кој е запишан во јавните или приватните средни училишта во Република Северна Македонија согласно Решението за распишување на Kонкурс за доделување стипендии на ученици Роми од јавните и приватните средни училишта во Република Северна Македонија за учебната 2020/21 бр.19-11898/1 од 27.10.2020 година (во натамошниот текст: Конкурсот), утврдување на износот на стипендијата и регулирање на правата и обврските на договорните страни.

# **Член 2**

На корисникот на стипендијата за учебната 2020/2021 година му се доделува стипендија од **прва категорија**.

# **Член 3**

Давателот на стипендијата за учебната 2020/2021 година на корисникот на стипендијата му обезбедува стипендија во месечен износ од **2.200,00 денари**, за осум месеци во годината (без месеците септември 2020 година и јуни, јули и август 2021) на три рати и тоа:

* Прва рата на стипендија за месеците октомври, ноември и декември 2020 година, која Давателот на стипендијата на Корисникот на стипендијата ќе му ја исплати по потпишувањето на Договорот за доделување на стипендија;
* Втора рата на стипендија за месеците јануари, февруари и март 2021 година, која Давателот на стипендијата на Корисникот на стипендија ќе му ја исплати по доставувањето на евидентниот лист за полугодие;
* Трета рата на стипендија за месеците април и мај 2021 година, која Давателот на стипендијата на Корисникот на стипендија ќе му ја исплати по доставувањето на копија од свидетелство. Стипендистите запишани во средно образование со тригодишно траење, а се во трета година и стипендистите запишани во средно образование со четиригодишно траење освен свидетелството задолжително треба да достават и копија од диплома за завршено средно образование.

**Член 4**

Давателот на стипендијата на Корисникот на стипендијата нема да му ја исплати третата рата доколку:

* на крајот на учебната 2020/2021 година корисникот на стипендија има просек помал од 3.00;
* корисникот на стипендијата не ги исполнува обврските од член 5 од овој Договор;
* не ја заврши годината на школување заклучно со 31 август 2021 година;
* не достави свидетелство/диплома за завршена година најдоцна до 15 септември 2021 година.

# **Член 5**

 Во периодот на стипендирањето, корисникот на стипендијата се обврзува:

* редовно да ја посетува наставата (освен во случај кога отсуството ќе биде оправдано од здравствени причини со приложување на соодветна документација до училиштето);
* да ги извршува задачите и да ги реализира активностите кои ќе му бидат доделени од страна на Министертвото за образование и наука;
* да настојува на зголемување на неговиот/најзиниот општ успех од оцените;
* да соработува со тимот од Министерството за образование и наука и да ги направи достапни информациите врзани за стипендиите и образованието;
* навремено да го извести Министерството за образование и наука за сите евентуални промени во врска со неговиот/нејзиниот статус на ученик (префрлување во друго училиште, преселба, откажување од школувањето, промена на контакти итн.).

# **Член 6**

Давателот на стипендијата може да го раскине договорот доколку корисникот на стипендијата не ги исполнува обврските од член 5 на овој Договор.

# **Член 7**

 Во случај на спор по овој Договор, спорот ќе го решава надлежниот суд во Скопје.

# **Член 8**

 Овој Договор влегува во сила со денот на неговото потпишување од двете договорни страни.

# **Член 9**

 Договорот е составен во 3 (три) еднакви примероци, од кои еден за корисникот, а два за давателот на стипендијата.

 **КОРИСНИК НА СТИПЕНДИЈАТА НАРАЧУВАЧ,**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МИНИСТЕРСТВО ЗА ОБРАЗОВАНИЕ И НАУКА**

 **(име, име на родител/старател и презиме)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ МИНИСТЕР
 (име и презиме на родител/старател)**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Мила Царовска
 (потпис на родител/старател)**